Rømø Lokalråd

Volleyball m/k
2026-11-03 19:00 - 21:00, 2026-10-27 19:00 - 21:00 (Europe/Copenhagen) | Medborgerhuset – Gymnastiksalen, Engvej 5, Havneby, Rømø, 6792, Denmark
Motionsvolleyball
15 – 80 år m/k
Pris kr. 350,- / sæson.
Kontakt Kim Wittrup på 29 46 86 41

Kaffe
2026-11-03 19:00 - 21:00 | Naturcenter Tønnisgård, Havnebyvej 30, Rømø, 6792, Denmark
Virtuelt foredrag ved Aske Bosselmann, Anders Barfod og Kjeld Hermansen
Find klokkeslæt og dato under den lokation hvor du vil opleve foredraget
Hør tre forskere fortælle om kaffe – om kaffeplantens biologi, dens dyrkning og bearbejdning til den kaffe vi drikker, om bæredygtig kaffe, om den betydning klimaændringerne vil få for fremtidens kaffe og om sundhedsaspekterne ved at drikke kaffe.
Kaffeplanten er en flerårig afgrøde med en enorm betydning globalt – både økonomisk og kulturelt. Botaniker Anders Barfod, som i mere end fire årtier har forsket i tropiske planteressourcer, vil give en bred indføring i kaffeplantens botanik – herunder den nyeste udforskning af dens vilde slægtninge. Coffea-slægten illustrerer glimrende den store betydning af agrobiodiversitet for landbrugsproduktionen i en verden i stadig forandring. Du vil også høre om hvad kaffebønnen mere præcist udgør i frugten, og få indblik i hvordan man kommer fra den høstklare frugt på kaffebusken til den dampende kop kaffe som mange af os nyder hver dag.
Millioner af farmere i det såkaldte ’kaffebælte’ omkring Ækvator producerer nok kaffe til at vi, verden over, kan nyde 30.000 kopper i sekundet. Det kræver et stort areal, og historisk set har kaffedyrkning ført til afskovning og tab af biodiversitet, men under visse forhold har kaffedyrkning i dag en helt anden rolle. Naturressourceøkonom Aske Skovmand Bosselmann vil fortælle om kaffens dyrkning og hvordan farmere verden over ikke bare producerer kaffebønner, men også økosystemtjenester som vi alle kan drage fordele af – bl.a. i forhold til klimaforandringer som i dag er et centralt emne inden for bæredygtig kaffe. Du får også et indblik i den nyeste forskning der skal sørge for at vi fortsat kan drikke kaffe i et forandret klima.
I foredraget sættes vores brug af kaffe også i et historisk perspektiv. Selve udviklingen i danskernes forbrugsmønster af kaffe, fra den blev introduceret i Danmark i 1665 til nu, har nemlig været meget bemærkelsesværdig. Diabetes- og ernæringsforsker Kjeld Hermansen vil udfordre de mange påstande om hvordan kaffe påvirker kroppen. Man hører fx ofte udsagn som: ”Man skal passe på med ikke at drikke for meget kaffe”, ”Kaffe er usundt og kan fremkalde kræft og hjertekarsygdomme” og ”Kaffe kan afkorte livet”. Spørgsmålet er om dette er myter eller fakta? Kjeld Hermansen vil gennemgå hvordan kaffe påvirker dødeligheden samt de store folkesygdomme kræft, hjertekarsygdomme neuropsykiatriske sygdomme og type 2-diabetes. Og du vil få et indblik i hans forskningsgruppes arbejde med at belyse virkningsmekanismerne for kaffe på risikoen for at udvikle type 2-diabetes.
Dette er en opdateret udgave af et foredrag fra foråret 2023.

Engelsk Sprogcafé
2026-11-03 16:00 - 17:30, 2026-10-27 16:00 - 17:30 | Medborgerhuset – Det Hvide Rum, Engvej 5, Havneby, Rømø, 6792, Denmark
Den engelske sprogcafé er for alle, der gerne vil forbedre deres engelskkundskaber. Vi snakker engelsk og forventer et vist grundniveau af deltagerne.
Deltagelse i sprogcaféen kræver medlemsskab af RHF. HUSK alle kan blive medlem!
Vi mødes hver tirsdag kl. 16.00 – 17.30
29. september – 24. november
5. januar – 16. marts
Kontakt:
Ingrid 50 22 93 26 (gerne SMS)
Rømø Husholdningsforening

Lokalarkivet er åbent
2026-11-03 14:00 - 16:00, 2026-10-27 14:00 - 16:00 | Rømø Lokalhistorisk Forening, Vestervej 9A, Toftum, Rømø, 6792, Denmark
Rømø Lokalhistorisk Forening og Arkiv er åbent tirsdage kl. 14.00 – 16.00 eller efter aftale.

Værkstedsgruppen
2026-11-03 10:00 - 12:00, 2026-10-27 10:00 - 12:00 | Medborgerhuset – Værkstedet, Engvej 5, Havneby, Rømø, 6792, Denmark
Hver tirsdag fra kl. 10.00 – 12.00 mødes vi i Værkstedet i Rømø Medborgerhus.
Det koster kr. 300,- pr. kalenderår at være med, eller kr. 20,- pr. gang hvis du kun kommer få gange om året. Beløbet går til diverse materialer som savklinger og sandpapir mv. Herudover skal du være medlem af en forening, der holder til i medborgerhuset.
Vel mødt!
Værkstedsgruppen
Jacques T, Steen N og Lars F
Værkstedsgruppen er et udvalg under Rokuku – Rømø Kunst og Kulturforening

Meditation / mindfulness m/k
2026-11-02 18:00 - 19:00, 2026-10-26 18:00 - 19:00 | Medborgerhuset – Det Hvide Rum, Engvej 5, Havneby, Rømø, 6792, Denmark
Pris kr. 200,- / sæson.
Kontakt Gurli Holt på 61 62 68 96

Badminton
2026-11-02 17:00 - 20:00, 2026-10-26 17:00 - 20:00 | Medborgerhuset – Gymnastiksalen, Engvej 5, Havneby, Rømø, 6792, Denmark
Badminton kan dyrkes alle dage. Kræver medlemsskab af Rømø Ungdoms- og Idrætsforening.
Badmintontimer er fordelt d. 1. september 2026 kl. 19.00 i Medborgerhuset. Kontakt Carsten Holt på 61 62 68 90, for at få tildelt en fast time pr. uge.

Gangmotion
2026-11-02 14:00 - 15:00, 2026-10-26 14:00 - 15:00 | P-Pladsen ved hundeskoven på Langdalsvej
Kom og vær med!
Holdet er for dig, der har udfordringer med at gå og/eller cykle, men gerne vil holde dig i gang.
Vi styrker balancen og mindsker risikoen for fald.
Vi går i et roligt tempo, og turen varer ca. 1 time.
Du kan vælge mellem 2 ruter på enten 2,5 eller 3,5 km.
Vi mødes på P-pladsen ved hundeskoven på Langdalsvej kl. 14.00 og går tur på stierne i Vråby plantage.
Torsdage kl. 14.00 fra d. 30. april til 17. september.
Mandage kl. 14.00 fra d. 28. september til 19. april.
Efter turen hygger vi os med medbragt kaffe og kage.
Der er ingen tilmelding, så du møder bare op.
Kontakperson:
Manfred 30274145 eller Sonja 41405584
OBS: Alle er velkomne!

Malerværksted
2026-11-02 10:00 - 12:00, 2026-10-26 10:00 - 12:00 | Medborgerhuset – Malerværksted, Engvej 5, Havneby, Rømø, 6792, Denmark
Rømø Kunst og Kultur har hver mandag fra kl. 10.00 – 12.00 malehold i Medborgerhuset.
Kontakt foreningen for mere info.

Alle helgens dags gudstjeneste
2026-11-01 15:00 - 16:00 | Sct. Clemens Kirke, Havnebyvej 152, Rømø, 6792, Denmark
Alle helgens dag er dagen, hvor vi ved navns nævnelse mindes dem, der er døde i det forgangne år. Dagen giver glimt af trøst og anledning til at tænke over liv og død – og til at mindes dem, vi har taget afsked med i vores liv.

Rømødragt / Håndarbejde
2026-10-29 19:00 - 22:00 | Medborgerhuset – Æ’ Fristej, Engvej 5, Havneby, Rømø, 6792, Denmark
Har du lyst til at sy en Rømødragt eller har du en dragt der skal repareres?
Så er der mulighed for det i Torsdagsklubben.
Du kan også lave andet håndarbejde.
Kontakt Marina 24 64 01 49

Motionscykling m/k
2026-10-29 19:00 - 20:00 | Medborgerhuset – Gymnastiksalen, Engvej 5, Havneby, Rømø, 6792, Denmark
Alle kan deltage uanset alder.
Pris kr. 350,- / sæson.
Kontakt Carsten Holt på 61 62 68 90

Dansk Sprogcafé
2026-10-29 18:00 - 19:30 | Medborgerhuset – Det Hvide Rum, Engvej 5, Havneby, Rømø, 6792, Denmark
Sprogcaféen er for alle medlemmer af RHF, der ikke har dansk som deres primære sprog. Her øver vi dansk samtale om forskellige emner og hjælper med sproglige udfordringer. Du er velkommen til at foreslå diskussionsoplæg.
Medbring selv kaffe og evt. kage.
Kontakt:
Vita 31 16 24 47 (gerne SMS) eller vilaha@gmail.com
Det er gratis at deltage i sprog caféen, når blot du er medlem af RHF – HUSK at alle kan blive medlemmer!

Pakkebanko
2026-10-29 15:00 - 17:00 | Medborgerhuset – Æ’ Fristej, Engvej 5, Havneby, Rømø, 6792, Denmark
For interesserede er der stolegymnastik fra kl. 14.00-15.00.
Derefter nyder vi vores medbragte kaffe og hygger med pakkebanko.
Medbring en pakke til ca. kr. 40,- og få 3 spilleplader.

Torsdagsklubben
2026-10-29 14:00 - 17:00 | Medborgerhuset Rømø Skole, Engvej 5, Havneby, Rømø, 6792, Denmark
Almindelig hygge.
Billard.
Kort- og brætspil.
Strikke, kniple og sy.
Stolegymnastik kl. 14.00 – 15.00.
Gratis adgang for medlemmer af RHF.

Floorball / hockey m/k
2026-10-28 19:30 - 21:00 | Medborgerhuset – Gymnastiksalen, Engvej 5, Havneby, Rømø, 6792, Denmark
15 – 45 år m/k.
Pris kr. 350,- / sæson.
Kontakt Linda Dahlgren Atzen på 40 35 54 01

Dartspil m/k
2026-10-28 19:00 - 20:30 | Medborgerhuset – Dart, Engvej 5, Havneby, Rømø, 6792, Denmark
Alle kan deltage uanset alder.
Pris kr. 100,- / sæson.
Kontakt Erling B. Atzen på 22 94 21 83

Besøg hos Paulsens Solutions
2026-10-28 18:35 - 22:00 | Ingo Tankstation
RHF besøger Paulsens Solutions i Skærbæk.
Vi samles kl. 18.35. ved Statoil / Ingo og kører samlet.
Samkørsel koster 20 kr. til chaufføren.
Vi hører om butikkens historie, produkterne, spammails,
to-faktor godkendelse mv.
Besøget varer ca. 2 timer og Paulsens Solutions byder på kaffe og kage.
Tilmelding senest 21.10.2026 til Britta 61547702 eller Marina 24640149.

Politikontoret er åbent
2026-10-28 15:00 - 17:00 | Politikontoret, Hattesvej 17, Rømø, 6792, Denmark
Politikontoret er åbent om onsdagen kl. 15.00 – 17.00

Havfaldstur
2026-10-28 15:00 - 17:00 | Naturcenter Tønnisgård, Havnebyvej 30, Rømø, 6792, Denmark
Vind og vejr bringer desværre også havfald ind på strandene.
Derfor samles vi til en hyggelig eftermiddag, hvor vi gør naturen en tjeneste og samler havfald på Rømø.
Turen starter på Tønnisgård, hvorfra vi køre ud i naturen. Efter vi har samlet skrald, vil der være en kop kaffe og en småkage som tak for hjælpen.
Vi har handsker, affaldstænger og poser til at samle sammen i.
Tilmelding sker på info@tonnisgaard.dk eller på tlf. 74755257.
Teamet på Tønnisgård glæder sig til at se jer til nogle hyggelige timer hvor vi hjælper vores dejlige natur.

Kransenedlæggelse
2026-10-25 10:30 - 11:30 | Sct. Clemens Kirke, Havnebyvej 152, Rømø, 6792, Denmark
Søndag d. 25. oktober kl. 10.30 mindes de soldater, der ligger begravet på kirkegården. I gudstjenesten deltager Flyverhjemmeværnet og Flyvevåbnets Soldaterforening med fane. Efter gudstjenesten lægges der en krans ved krigergravene og der siges nogle ord. Alle er meget velkomne.

Ta' turen til Thy
2026-10-24 - 2026-10-25
Denne gang forbliver vi i Jylland, hvor Statens Museum for Kunst, SMK, har slået sine døre op sidste år.
Museet ligger i den lille landsby Doverodde i Sydthy med Limfjorden for sine fødder. Her vil vi udforske samspillet mellem stedets arkitektur, historie, dets omgivende natur og kunsten i naturlandsbyen ved fjorden i Thy.
Nu hvor vi er kørt så langt nordpå, kan vi rejse videre til Lemvig, hvor museet for religiøs kunst venter os med 2 spændende udstillinger.
Skønt titlen forlyder “Til døden jer skiller” handler udstillingen om kærligheden.
Museet har udvidet sin samling betragteligt i det seneste år.
Titlen “Nyt blod” hentyder til de yngre kunstnere, som præsenterer en bred vifte af medier og stilarter. Kunstnerne i den aktuelle udstilling nyfortolker mytologiske powerkvinder, det lyder lovende, synes jeg.
Måske har det vakt din interesse, så noter weekenden den 24. og 25. oktober 2026.
Yderligere informationer, vedr. turen og overnatning kommer senere på Rokukus hjemmeside www.rokuku.dk.
Tilmelding/info: thierry@bbsyd.dk

Foto: Martin Hoffmann
